Anexa nr. 1

la Metodologia de evaluare externă a calităţii în vederea autorizării de funcţionare provizorie şi acreditării programelor de studii și a instituțiilor de învățământ profesional tehnic, superior și de formare continuă

**Componenţa dosarului**

**de evaluare externă a calităţii în vederea autorizării de funcţionare provizorie şi acreditării programelor de studii și a instituțiilor de învățământ profesional tehnic, superior și de formare continuă**

1. cererea de inițiere a procedurii de evaluare, avizată de către conducerea instituţiei de învățământ sau de organele colective de conducere ale fiecărei instituţii componente ale consorţiului/parteneriatului;
2. dovada achitării taxei de depunere a cererii;
3. copia certificatului de înregistrare a instituției/instituțiilor de învățământ;
4. copia autorizaţiei de funcționare provizorie a instituției de învățământ (în cazul cererii de acreditare);
5. raportul de autoevaluare, aprobat de către conducerea instituţiei de învățământ, elaborat pe baza cerințelor pentru autorizarea de funcţionare provizorie a programelor de studiu în conformitate cu „Ghidul de evaluare externă a calităţii” aprobat de ANACIP;
6. planul de învăţământ al programului de studiu, elaborat conform cerinţelor Planului-cadru în vigoare pentru ciclul de studii respectiv şi avizat de conducerea instituţiei de învățământ (în cazul cererii de evaluare a programelor de studii);
7. alte acte justificative după caz (certificate, autorizații, hotărâri, decizii, acorduri de parteneriat sau de constituire a consorţiului etc.);
8. dovada achitării serviciilor de evaluare externă.